Véleményem/IX.
Valahány drámai remeket láttam, az egytõl egyig, kivétel nélkül kitünõ színdarab is volt, a könyvbõl egyenesen a színpadra ugrott, párbeszédeinek villamosságában, színszerûségében élt, egy volt a formájával. Micsoda zöldség azt mondani, hogy «rossz színdarab», de «tiszta irodalom». A «tiszta irodalmon» nálunk többnyire az eredetiség nélkül való eredetieskedést értik, a szándékot, azt a fontoskodással, semmitmondással possasztott unalmat, melyet nyegléink káviárként élveznek.